- Як маешся, індзеец? – запытаўся старэйшы брат. І тут я раптам расказаў, што на наш дзіцячы садок напалі дрэнныя дарослыя дзядзькі з вусамі і шаблямі (прыкладна сто мільёнаў чалавек, усе на чорных канях, з дрымучага лесу), каб забраць Ленку Карташову (з падрыхтоўчай групы). Усе дзеці напужаліся, але тут я ператварыўся на Чынгачгука, выхапіў сакрэтны тамагаўк, усім дрэнным дзядзькам адсек галовы, а Ленку выратаваў.